Държавен вестник, бр. 93, 2021 г., стр. 25

БРОЙ  93	
Д Ъ Р Ж А В Е Н  В Е С Т Н И К 	
СТР.  25  
С това определение и на основание чл. 20а, 
ал. 1 от Правилника за организацията на 
дейността на Конституционния съд (ПОДКС) 
съдът е конституирал като заинтересовани 
институции Народното събрание, президента 
на Република България, Министерския съвет, 
министъра на правосъдието и министъра на 
външните работи.
Поканени са да дадат писмено правно мне-
ние по предмета на делото проф. д-р Даниел 
Вълчев, проф. д-р Екатерина Михайлова, проф. 
д-р Пенчо Пенев, проф. д-р Пламен Киров, 
проф. д-р Снежана Начева, доц. д-р Наталия 
Киселова.
На основание чл. 20, ал. 1 от Закона за 
Конституционен съд (ЗКС) с определението 
от 9 септември 2021 г. по настоящото кон-
ституционно дело Конституционният съд е 
изискал от президента на Република България 
да представи заверено копие от деклараци-
ята на Кирил Петков Петков, подадена на 
основание чл. 110 във връзка с чл. 65, ал. 1 
от Конституцията при неговото назначаване 
като министър от служебното правителство 
с цитирания по-горе указ.
Съдът е изискал от министъра на право-
съдието да представи документ, удостоверя-
ващ наличието или липсата на българско 
гражданство на Кирил Петков Петков към 
момента на издаване на указа на президента 
за назначаване на служебно правителство –  
10 май 2021 г. 
Съдът е изискал от министъра на външните 
работи по дипломатически път да поиска пис-
мена информация от компетентен държавен 
орган на Канада, удостоверяващ наличието 
или липсата на канадско гражданство на Ки-
рил Петков Петков към 10.05.2021 г.
Съдът е изискал от Кирил Петков Петков 
да представи официален писмен документ 
от компетентния държавен орган на Канада, 
удостоверяващ освобождаване от канадско 
гражданство с посочена дата на освобожда-
ването.
С определение от 12 октомври 2021 г. на 
основание чл. 22, ал. 3, предл. 2 ПОДКС 
Конституционният съд е приел като доказа-
телства по делото:
– писмо с вх. № 383 от 14.09.2021 г. от ми-
нистъра на правосъдието;
– писмо с вх. № 384 от 16.09.2021 г. от 
главния секретар на президента на Република 
България ведно със заверено копие от декла-
рацията с дата 10.05.2021 г. на Кирил Петков 
Петков, основана на чл. 110 от Конституцията;
– писмо вх. № 390 от 24.09.2021 г. от минис-
търа на външните работи заедно с приложени 
заверени копия от 4 бр. грами от 14 и 16 август 
2021 г. и от 13.09.2021 г. и от изпратена Вербал-
на нота № Ко-01-365 от 13.09.2021 г. до МВнР 
на Канада с молба за предоставяне на писмена 
информация от компетентен държавен орган 
на Канада, удостоверяваща наличието или 
липсата на канадско гражданство на Кирил 
Петков Петков към 10.05.2021 г.; 
– копие от удостоверение № 8138RN101397 
за отказ (за освобождаване) от канадско граж-
данство на Кирил Петков Петков и уведоми-
телно писмо до Кирил Петков Петков с дата 
1.10.2021 г. от посолството на Канада в Буку-
рещ с потвърждение от дирекция „Консулски 
отношения“, сектор „Заверки и легализация“ 
към Министерството на външните работи на 
Република България, на автентичността на 
положения подпис и печат на посолството 
на Канада в Букурещ и с приложени офици-
ални преводи на български език и на двата 
документа;
– копие от заявление на Кирил Петков 
Петков по образец до компетентните служби 
в Канада за отказ от канадско гражданство 
(апликационна форма) с дата 21.04.2021 г. 
на английски език, придружено от превод 
на български език със заверка от български 
нотариус.
В изпълнение на предоставената им от съда 
възможност становища и правни мнения по 
допустимостта и основателността на искането 
са изразили: президентът на Република Бъл-
гария, проф. д-р Даниел Вълчев, проф. д-р 
Пламен Киров и доц. д-р Наталия Киселова. 
Останалите конституирани по делото 
заинтересовани институции и поканени да 
дадат правно мнение специалисти не са 
депозирали писмени становища в указания 
едномесечен срок.
От представилите становища и правни 
мнения по делото единствено президентът на 
Република България поддържа, че искането 
следва да бъде отклонено като недопустимо 
„поради отпадане предмета на делото“. Нами-
ра, че преустановяването на функционирането 
на служебното правителство, назначено с Указ 
№ 129 от 10.05.2021 г., „засяга настоящото 
оспорване“. Излагат се аргументи, че с из-
даването на Указ № 244 от 14.09.2021 г. (ДВ, 
бр. 77 от 16.09.2021 г.), с което е назначено ново 
служебно правителство, предходното служебно 
правителство е преустановило съществува-
нето си, поради което предметът на делото е 
изчерпан и искането се явява недопустимо.
Президентът посочва, че в практиката си 
Конституционният съд нееднократно е отчи-
тал, че последиците от акта, предмет на кон-
ституционен контрол, трябва да съществуват 
към момента на произнасянето. Поддържа, че 
отменянето или изменянето на акта, предмет 
на контрол по чл. 149, ал. 1, т. 2 от Основния 
закон, влече недопустимост на производство-